*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2015. október 15.**

**Javaslat a dunaújvárosi magaspart védelmi rendszer üzemeltetésére vonatkozó 2015. évi megállapodás 1. számú módosítására**

**Előadó :** a városüzemeltetési, környezetvédelmi és turisztikai bizottság elnöke

 az ügyrendi, igazgatási és jogi bizottság elnöke

 pénzügyi bizottság elnöke

 gazdasági és területfejlesztési bizottság elnöke

**Előkészítő:** Debreczeni Tamás Városüzemeltetési és Beruházási Osztály vezetője

 Szedresi Csaba ügyintéző

**Meghívott:** Tóth Ferenc Partvédelmi Vállalat Igazgatója

**Véleményező bizottságok:**

ügyrendi, igazgatási és jogi bizottság 2015. 10. 07.

városüzemeltetési, környezetvédelmi és turisztikai bizottság 2015. 10. 07.

pénzügyi bizottság 2015. 10. 06.

gazdasági és területfejlesztési bizottság 2015. 10. 13.

**A napirendi pont rövid tartalma:** A Dunaújvárosi Partvédelmi Vállalat Igazgatója kezdeményezte a megállapodás módosítását az időközben felmerülő előre nem tervezett költségek okán.

**A napirendi pont előkészítőinek adatai:**

Osztály neve: Városüzemeltetési és Beruházási Osztály

Ügyintéző neve: Szedresi Csaba

E-mail címe: czobor@pmh.dunanet.hu

Telefonszáma: 06-25/544-163

Iktatószám: 350-9/2015.

Előkészítő aláírása: Szedresi Csaba s.k.

Igazgató / Osztályvezető aláírása Debreczeni Tamás s.k.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos s.k.

Leadás dátuma: 2015. 09. 28.

Ellenőrzés dátuma: 2015. 09. 28.

Törvényességi észrevétel: Van / Nincs

Amennyiben van:

Az elfogadáshoz szükséges szavazati arány: egyszerű / minősített

**A tárgyalás módja: Nyílt ülés**

Egyéb megjegyzések: L.: Dudás Pálné 2015. 09. 30.

 **JAVASLAT**

**a dunaújvárosi magaspart védelmi rendszer üzemeltetésére vonatkozó 2015. évi megállapodás 1. számú módosításáról**

**Tisztelt Közgyűlés!**

Magyarország helyi önkormányzatairól szóló 2011. évi CLXXXIX. tv. 13. §-a alapján kötelező feladatellátás keretében a Partvédelmi Vállalat üzemelteti a Duna-parti védelmi rendszert. (A közbeszerzésekről szóló 2011. évi CVIII. törvény 9. § (1) bekezdés ka) pontjában szabályozottak alapján nem kell közbeszerzési eljárást lefolytatni.)

Dunaújváros Megyei Jogú Város Közgyűlése 2012. november 15-ei ülésén a 456/2012.(XI.15.) határozatával, 2018. március 31-ig a Dunaújvárosi Partvédelmi Vállalattal meghosszabbította megállapodását a magaspart védelmi rendszer üzemeltetéséről.

A megállapodás alapján a Dunaújvárosi Partvédelmi Vállalat a partvédelmi munkák folyamatos ellátását biztosítja.

Dunaújváros Megyei Jogú Város Önkormányzata és a Dunaújvárosi Partvédelmi Vállalat között fennálló megállapodás kiegészítés a 2015. év üzemeltetési költségeit tartalmazza, valamint a

2016. évi költségvetés elfogadásáig január, február és március hónapokra az átmeneti finanszírozás szabályait rögzíti. (1. számú melléklet)

A vállalat a Dunaújvárosi Víz-, és Csatorna- Hőszolgáltató Kft.-vel perben áll. A felmerülő ügyvédi és perköltségek (2. számú melléklet) a 2015. évi előirányzatban nem kerültek tervezésre, ezért szükséges a 2015. évre vonatkozó üzemeltetési megállapítás módosítása. (határozati javaslat melléklete)

A 2015. évben várhatóan felmerülő többletköltség 665.000.-Ft + ÁFA, melynek fedezete a Dunaújváros Megyei Jogú Város Önkormányzat Közgyűlésének 2/2015.(II.20.) önkormányzati rendelete Dunaújváros Megyei Jogú Város Önkormányzat 2015. évi költségvetéséről és végrehajtásának szabályairól 5. melléklet Vízgazdálkodás és vízkárelhárítás soron biztosított.

Az előterjesztést megtárgyalta városüzemeltetési, környezetvédelmi és turisztikai bizottság, a pénzügyi bizottság , a gazdasági és területfejlesztési bizottság, valamint az ügyrendi, igazgatási és jogi bizottság

**BIZOTTSÁGI VÉLEMÉNYEK**

Városüzemeltetési, Környezetvédelmi és Turisztikai Bizottság: 5 igen szavazattal a határozati javaslatot elfogadásra javasolja a Közgyűlésnek.

Pénzügyi Bizottság: 5 igen szavazattal az előterjesztést és a határozati javaslatot elfogadásra javasolja a Közgyűlésnek.

Gazdasági és Területfejlesztési Bizottság: A bizottság véleményét a bizottság elnöke a Közgyűlésen szóban ismerteti.

Ügyrendi, Igazgatási és Jogi Bizottság: 5 igen szavazattal Közgyűlési tárgyalásra alkalmasnak nyilvánítja az előterjesztést.

Kérjük a Tisztelt Közgyűlést az előterjesztés megtárgyalására és elfogadására.

A fentiek alapján az alábbi határozati javaslatokat terjesztjük a Közgyűlés elé.

  **HATÁROZATI JAVASLAT**

 **Dunaújváros Megyei Jogú Város Közgyűlésének**

 **…........./2015.(X.15.) határozata**

**a dunaújvárosi magaspart védelmi rendszer üzemeltetésére vonatkozó 2015. évi megállapodás**

 **1. számú módosításáról**

1.) Dunaújváros Megyei Jogú Város Közgyűlése a határozat mellékletében megadottak szerint módosítja a Dunaújváros Megyei Jogú Város Önkormányzata és a Dunaújvárosi Partvédelmi Vállalat között a 2015. április 30-án létrejött, a 2015. évi üzemeltetésről szóló megállapodást.

2.) Az 1. pontban szereplő kötelezettségvállalásra Dunaújváros Megyei Jogú Város Önkormányzat 2015. évi költségvetésről és annak végrehajtásáról szóló 2/2015.(II.20.) rendelet 5. mellékletének Vízgazdálkodás és vízkárelhárítás során fedezetet biztosít.

3.) Dunaújváros Megyei Jogú Város Közgyűlése felhatalmazza a polgármestert, hogy az 1. pont figyelembevételével előkészített, a Dunaújvárosi Partvédelmi Vállalattal kötött a dunaújvárosi magaspart védelmi rendszerének 2015. évi üzemeltetéséről szóló megállapodás 1. számú módosítását aláírja, jelen határozat alapján intézkedjen a kötelezettségvállalás nyilvántartásba vételéről és a folyamatos pénzügyi teljesítésről.

Felelős: a határozat végrehajtásáért:

 - a polgármester

 a határozat végrehajtásában való közreműködésért:

 - a városüzemeltetési és beruházási osztály vezetője

 -költségvetési és pénzügyi osztály vezetője

Határidő: 2015. október 30.

4.) Dunaújváros Megyei Jogú Város Közgyűlése utasítja a jegyzőt, hogy az 1. pontban foglalt kötelezettségvállalást a 2. pontban foglaltaknak megfelelően a 2015. évi költségvetési rendelet következő módosítása során vegye figyelembe.

Felelős: a költségvetés módosításáért:

 - a jegyző

 - a költségvetés módosításában való közreműködésért:

 - költségvetési és pénzügyi osztály vezetője

Határidő a 2015. évi költségvetés módosításának következő időpontja

Dunaújváros, 2015. október 15.

 **Pintér Attila s.k. Hingyi László s.k.**

 **a pénzügyi bizottság elnöke a gazdasági és területfejlesztési bizottság elnöke**

  **Tóth Kálmán** **s.k. Cserni Béla s.k.**

 **az ügyrendi, igazgatási a városüzemeltetési, környezetvédelmi**

 **és jogi bizottság elnöke turisztikai bizottság elnöke**